CELEX: 31999D0730
Language: el
Date: 1999-11-15 00:00:00
Title: 1999/730/PESC: Απόφαση του Συμβουλίου, της 15ης Νοεμβρίου 1999, για την εφαρμογή της Κοινής Δράσης 1999/34/ΚΕΠΠΑ σχετικά με τη συμβολή της Ευρωπαϊκής Ένωσης στην καταπολέμηση της αποσταθεροποιητικής συσσώρευσης και διάδοσης φορητών όπλων και ελαφρού οπλισμού στην Καμπότζη

Avis juridique important

|

31999D0730

1999/730/PESC: Απόφαση του Συμβουλίου, της 15ης Νοεμβρίου 1999, για την εφαρμογή της Κοινής Δράσης 1999/34/ΚΕΠΠΑ σχετικά με τη συμβολή της Ευρωπαϊκής Ένωσης στην καταπολέμηση της αποσταθεροποιητικής συσσώρευσης και διάδοσης φορητών όπλων και ελαφρού οπλισμού στην Καμπότζη  

Επίσημη Εφημερίδα αριθ. L 294 της 16/11/1999 σ. 0005 - 0006

ΑΠΟΦΑΣΗ ΤΟΥ ΣΥΜΒΟΥΛΙΟΥτης 15ης Νοεμβρίου 1999για την εφαρμογή της Κοινής Δράσης 1999/34/ΚΕΠΠΑ σχετικά με τη συμβολή της Ευρωπαϊκής Ένωσης στην καταπολέμηση της αποσταθεροποιητικής συσσώρευσης και διάδοσης φορητών όπλων και ελαφρού οπλισμού στην Καμπότζη(1999/730/ΚΕΠΠΑ)ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,Έχοντας υπόψη την Κοινή Δράση 1999/34/ΚΕΠΠΑ της 17ης Δεκεμβρίου 1998, σχετικά με τη συμβολή της Ευρωπαϊκής Ένωσης στην καταπολέμηση της αποσταθεροποιητικής συσσώρευσης και διάδοσης φορητών όπλων και ελαφρού οπλισμού(1), και ιδίως το άρθρο 6, σε συνάρτηση με το άρθρο 23, παράγραφος 2 της Συνθήκης για την Ευρωπαϊκή Ένωση,Εκτιμώντας τα εξής:(1) η υπερβολική και ανεξέλγκτη συσσώρευση και διάδοση φορητών όπλων και ελαφού οπλισμού αποτελεί απειλή για την ειρήνη και την ασφάλεια και μειώνει τις προοπτικές σταθερής ανάπτυξης, πράγμα που συμβαίνει σε έντονο βαθμό στην Καμπότζη·(2) κατά την επιδίωξη των στόχων του άρθρου 1 της Κοινής Δράσης 1999/34/ΚΕΠΠΑ, η Ευρωπαϊκή Ένωση σκοπεύει να ενεργήσει μέσα στα αρμόδια διεθνή φόρα για την προώθηση μέτρων οικοδόμησης εμπιστοσύνης και κινήτρων εκούσιας παράδοσης πλεονασματικών ή παράνομων φορητών όπλων, την αποστράτευση των μαχητών και την επακόλουθη αποκατάσταση και επανένταξή τους στην κοινωνία· η παρούσα απόφαση αποσκοπεί στην υλοποίηση της Κοινής Δράσης 1999/34/ΚΕΠΠΑ·(3) κατά τη γνώμη της Ευρωπαϊκής Ένωσης μια χρηματοδοτική συνεισφορά και τεχνική συνδρομή θα συντελούσε στον επηρεασμό της κοινής γνώμης υπέρ του αφοπλισμού των πολιτών, της παγιοποίησης και ανάπτυξης της συμμετοχής της κοινωνίας των πολιτών στη διαδικασία της συλλογής των όπλων και της καταστροφής των όπλων που έχουν συλλεγεί ή/και καταστεί πλεονασματικά λόγω της αποστράτευσης·(4) η Ευρωπαϊκή Ένωση σκοπεύει ως εκ τούτου να προσφέρει χρηματοδοτική και τεχνική συνδρομή σύμφωνα με τον Τίτλο ΙΙ της Κοινής Δράσης 1999/34/ΚΕΠΠΑ,ΑΠΟΦΑΣΙΖΕΙ:Άρθρο 11. Η Ευρωπαϊκή Ένωση συνεισφέρει στην προώθηση του ελέγχου, της συλλογής και της καταστροφής όπλων στην Καμπότζη.2. Προς τον σκοπό αυτό, η Ευρωπαϊκή Ένωση θα παράσχει:α) συνδρομή στην κυβέρνηση της Καμπότζης για τη θέσπιση κατάλληλης νομοθεσίας και ρυθμίσεων περί ιδιοκτησίας, κατοχής, χρήσης, πώλησης και μεταφοράς όπλων και πυρομαχικών,β) συνδρομή στην κυβέρνηση της Καμπότζης και την αστυνομία και τις δυνάμεις ασφαλείας για την ανάπτυξη κατευθυντήριων γραμμών για τη βελτίωση της καταγραφής και της σφάλειας του οπλισμού τους,γ) συνδρομή στην κυβέρνηση της Καμπότζης και την αστυνομία και τις δυνάμεις ασφαλείας για τη θέσπιση διαδικασιών για την εκούσια παράδοση ατομικών όπλων και τον εντοπισμό και την καταστροφή των πλεονασματικών ατομικών όπλων, ιδίως σε συνδυασμό με την σχεδιαζόμενη αποστράτευση και αναδιάρθρωση των ενόπλων δυνάμεων,δ) υποστήριξη για προγράμματα της κοινωνίας των πολιτών για την ευαισθητοποίηση του κοινού ως προς τα προβλήματα που αφορούν τα ατομικά όπλα και τον ελαφρύ οπλισμό και για την ευρύτερη συμμετοχή της κοινωνίας των πολιτών στη διαδικασία συλλογής και καταστροφής των όπλων, ιδίως μέσω της υποστήριξης δραστηριοτήτων των ΜΚΟ.Άρθρο 21. Προκειμένου να υλοποιηθούν οι στόχοι του άρθρου 1, η Προεδρία θα διορίσει Διαχειριστή του προγράμματος, ο οποίος θα εδρεύει στη Phnom Penh.2. Ο Διαχειριστής του προγράμματος εργάζεται υπό την ευθύνη της Προεδρίας σύμφωνα με την εντολή που περιλαμβάνεται ως παράρτημα.3. Ο Διαχειριστής του προγράμματος υποβάλλει σε τακτά διαστήματα έκθεση στο Συμβούλιο ή τα αρμόδια όργανά του μέσω της Προεδρίας, επικουρούμενης από τον Γενικό Γραμματέα/Ύπατο Εκπρόσωπο για την ΚΕΠΠΑ.4. Κατά την εκτέλεση των καθηκόντων του ο Διαχειριστής του προγράμματος συνεργάζεται, αν τούτο απαιτείται, με τις τοπικές αποστολές των κρατών μελών και της Επιτροπής.Άρθρο 31. Το ποσό δημοσιονομικής αναφοράς για τους σκοπούς του άρθρου 1 ανέρχεται σε 500000 ευρώ.2. Το Συμβούλιο σημειώνει ότι η Επιτροπή θα κατευθύνει τη δράση της προς επίτευξη των στόχων και προτεραιοτήτων της παρούσας απόφασης προτείνοντας ή εφαρμόζοντας κατάλληλα κοινοτικά μέτρα.Άρθρο 4Η παρούσα απόφαση παράγει αποτελέσματα την ημερομηνία έκδοσής της.Λήγει στις 15 Νοεμβρίου 2000.Άρθρο 5Η παρούσα απόφαση επανεξετάζεται έξι μήνες μετά την έκδοσή της.Άρθρο 6Η παρούσα απόφαση δημοσιεύεται στην Επίσημη Εφημερίδα.Βρυξέλλες, 15 Νοεμβρίου 1999.Για το ΣυμβούλιοΟ ΠρόεδροςT. HALONEN(1) ΕΕ L 9 της 15.1.1999, σ. 1.ΠΑΡΑΡΤΗΜΑΕΝΤΟΛΗ ΠΡΟΣ ΤΟΝ ΔΙΑΧΕΙΡΙΣΤΗ ΤΟΥ ΠΡΟΓΡΑΜΜΑΤΟΣ1. Για τους σκοπούς του άρθρου 1, παράγραφος 2 στοιχείο α), ο Διαχειριστής του προγράμματος επικουρούμενος από αρμόδιους εμπειρογνώμονες, συνεργάζεται στενά με τους αρμόδιους κυβερνητικούς υπαλλήλους του Συμβουλίου των Υπουργών, του Υπουργείου Εσωτερικών και των άλλων αρμόδιων Υπουργείων, με σκοπό τη θέσπιση της κατάλληλης νομοθεσίας και των λοιπών ρυθμίσεων. Για τους σκοπούς αυτούς, ο Διαχειριστής του προγράμματος μπορεί να οργανώνει επισκέψεις κατάρτισης και ενημέρωσης για αρμόδιους κυβερνητικούς υπαλλήλους.2. Για τους σκοπούς του άρθρου 1, παράγραφος 2 στοιχείο β), θα οργανωθούν επί τόπου σεμινάρια ή διαβουλεύσεις με συμμετοχή των αρμόδιων καμποτζιανών αρχών υπό την εποπτεία του Διαχειριστή του προγράμματος με σκοπό την βελτίωση των γνώσεων σχετικά με τις απαιτήσεις και τις διεθνείς "άριστες πρακτικές" όσον αφορά την καταγραφή, διαχείριση και ασφάλεια του εναποθηκευμένου οπλισμού καθώς και όσον αφορά την ανάπτυξη πολιτικών, κατευθυντήριων γραμμών και πρακτικών στον τομέα αυτόν.3. Για τους σκοπούς του άρθρου 1, παράγραφος 2 στοιχείο γ), ο Διαχειριστής του προγράμματος με την υποστήριξη των αρμόδιων εμπειρογνωμόνων, επικουρεί την κυβέρνηση της Καμπότζης, την αστυνομία και τις δυνάμεις ασφαλείας καθώς και το Εθνικό Συμβούλιο Αποστράτευσης κατά την θέσπιση πολιτικών και διαδικασιών για τον εντοπισμό πλεονασμάτων όπλων και για την συλλογή και καταστροφή τους, ιδίως στο πλαίσιο των αρχικών προγραμμάτων αποστράτευσης και επανένταξης που προβλέπονται για δυο επαρχίες για το 2000, παρακολουθεί δε την σχετική πρόοδο κατά τη διαδικασία της αποστράτευσης.4. Για τους σκοπούς του άρθρου 1, παράγραφος 2 στοιχείο δ), θα διατεθεί οικονομική ενίσχυση από τον Διαχειριστή του προγράμματος προς υποστήριξη δραστηριοτήτων από μη κυβερνητικούς οργανισμούς στην Καμπότζη, συμπεριλαμβανόμενου του συνασπισμού "ομάδα εργασίας για τη μείωση των όπλων στη Καμπότζη", όπως λ.χ. ευαισθητοποίηση, διάδοση πληροφοριών και προγράμματα εκπαίδευσης και κατάρτισης. Οι δραστηριότητες αυτές μπορούν να πραγματοποιηθούν σε επιλεγμένες περιοχές της Καμπότζης, με συμφωνία του Διαχειριστή του προγράμματος και των εμπλεκόμενων οργανώσεων.5. Ο Διαχειριστής του προγράμματος φροντίζει ώστε να θεσπιστούν οι κατάλληλες διαδικασίες για την αποτελεσματική παρακολούθηση και αξιολόγηση των δραστηριοτήτων. Προς τον σκοπό αυτό θα επιδιώξει πλήρη συνεργασία με την κυβέρνηση της Καμπότζης, την αστυνομία και τις δυνάμεις ασφαλείας.